Ligutis
Ligutis (kitaip Liegutis, Lygucis) – ežeras pietų Lietuvoje, Varėnos rajone, apie 7,5 km į vakarus nuo Rudnios, 1 km į pietvakarius nuo Lynežerio, Lynežerio miške. Ežero ilgis iš vakarų į rytus – 0,2 km, plotis – iki 0,1 km. Altitudė 130,8 m. Krantai žemi, ištisai apaugę medžiais. Tuojau pietuose prasideda Čepkelių raistas. Ežeras nenutekantis, priklauso Ūlos intako Lynupio baseinui. Ežero pavadinimas kildinamas iš žodžių lygùs, líegus.